Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΚ) αριθ. 55/2008 του Συμβουλίου για τη χορήγηση αυτόνομων εμπορικών προτιμήσεων στη Δημοκρατία της Μολδαβίας /* COM/2014/0542 final - 2014/0250 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ H Ευρωπαϊκή Ένωση και η Δημοκρατία της Μολδαβίας υπέγραψαν συμφωνία σύνδεσης, συμπεριλαμβανομένης της δημιουργίας σφαιρικής και σε βάθος ζώνης ελευθέρων συναλλαγών (ΣΒΖΕΣ) στις 27 Ιουνίου 2014. Στο πλαίσιο των εν λόγω διαπραγματεύσεων για τη ΣΣ/ΣΒΖΕΣ, η Δημοκρατία της Μολδαβίας ενέκρινε φιλόδοξο θεματολόγιο για πολιτική σύνδεση και περαιτέρω οικονομική ενσωμάτωση με την ΕΕ. Έχει επίσης επιτύχει μεγάλη πρόοδο στην προσέγγιση των κανονιστικών ρυθμίσεων για τη σύγκλιση με τη νομοθεσία και τα πρότυπα της ΕΕ. Η Δημοκρατία της Μολδαβίας αντιμετώπιζε και εξακολουθεί να αντιμετωπίζει δυσκολίες στις εξαγωγές των φρούτων και των λαχανικών της σε ορισμένες από τις παραδοσιακές αγορές της, οι οποίες απειλούν την οικονομική της ανάκαμψη και τη διαδικασία μεταρρύθμισης που επιδιώκεται σθεναρά από την κυβέρνηση της Δημοκρατίας της Μολδαβίας. Ο γεωργικός τομέας αντιπροσωπεύει περίπου 40 % της οικονομίας της Μολδαβίας και ο τομέας των οπωροκηπευτικών είναι σημαντικός κλάδος της οικονομίας, στον οποίο απασχολούνται περίπου 250 000 άτομα (δηλ. 10 % περίπου του εργαζόμενου πληθυσμού), οι οποίοι ζουν κυρίως σε αγροτικές περιοχές και καλλιεργούν μικρομεσαίους οικογενειακούς κλήρους. Επιπλέον, τα επίπεδα εξαγωγών κηπευτικών έχουν μειωθεί τα τελευταία χρόνια, και κάθε σημαντική περαιτέρω μείωση θα είχε δυσανάλογα αρνητικές επιπτώσεις, όχι μόνο στην οικονομία αλλά και στην κοινωνία στο σύνολό της. Στο πλαίσιο της σφαιρικής και σε βάθος συμφωνίας ελεύθερων συναλλαγών, η Ένωση δεσμεύτηκε να ελευθερώσει πλήρως την πρόσβαση στην αγορά για ορισμένα νωπά φρούτα και λαχανικά σε ορισμένες ποσότητες που καθορίζονται ανωτέρω στις παραδοσιακές εξαγωγές της Δημοκρατίας της Μολδαβίας προς την Ένωση. Λαμβάνοντας υπόψη τις σημερινές προσωρινές σοβαρές δυσκολίες πρόσβασης στις παραδοσιακές εξαγωγικές αγορές για ορισμένα προϊόντα της Δημοκρατίας της Μολδαβίας, η Ευρωπαϊκή Επιτροπή προτείνει να αυξηθεί προσωρινά η πλήρως ελεύθερη πρόσβαση στην αγορά για τις εισαγωγές αυτών των προϊόντων από τη Δημοκρατία της Μολδαβίας, επιτρέποντας την εμπορία τους στην Ένωση. Η προτεινόμενη τροποποίηση του κανονισμού (ΕΚ) αριθ. 55/2008 του Συμβουλίου, εισάγει τρεις νέες δασμολογικές ποσοστώσεις άνευ δασμών για τα νωπά μήλα, τα νωπά επιτραπέζια σταφύλια και τα νωπά δαμάσκηνα. Επειδή το αυτόνομο εμπορικό προτιμησιακό καθεστώς λήγει στο τέλος του 2015, η παρούσα τροποποίηση προβλέπει μια χρονικά περιορισμένη ανταπόκριση στις άμεσες ανάγκες για τα βασικά προϊόντα εξαγωγής που επηρεάζονται αρνητικά (δηλαδή, τα μήλα, τα δαμάσκηνα και τα επιτραπέζια σταφύλια). 2. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Η νομική βάση της πρότασης είναι το άρθρο 207 παράγραφος 2 της Συνθήκης για τη λειτουργία της Ευρωπαϊκής Ένωσης. 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Η προτεινόμενη τροποποίηση του κανονισμού συνεπάγεται αμελητέες επιπτώσεις για τον προϋπολογισμό της ΕΕ. Οι συνολικές εισαγωγές από τη Δημοκρατία της Μολδαβίας προς την ΕΕ το 2013 αποτελούσαν το 0,1 % του συνόλου των εισαγωγών στην ΕΕ. Λαμβάνοντας υπόψη ότι περίπου το 90 % όλων των εισαγωγών από τη Μολδαβία εισέρχονται στην ΕΕ χωρίς δασμούς, οι εισαγωγές νωπών μήλων και δαμάσκηνων και νωπών επιτραπέζιων σταφυλιών με τιμή εισόδου από τη Δημοκρατία της Μολδαβίας αντιπροσώπευαν λιγότερο από το 0,01 % του συνόλου των εισαγωγών της ΕΕ των εν λόγω προϊόντων παγκοσμίως. Η αντίστοιχη απώλεια δασμολογικών εσόδων αναμένεται, ως εκ τούτου, να έχει περιορισμένο αντίκτυπο για τους ιδίους πόρους της ΕΕ. Μολονότι οι ποσοστώσεις τελωνειακής ατέλειας που προτείνονται είναι σημαντικά υψηλότερες από τις τρέχουσες εισαγωγές από τη Δημοκρατία της Μολδαβίας των εν λόγω τριών προϊόντων, η συμπλήρωση των εν λόγω ποσοστώσεων από τη Δημοκρατία της Μολδαβίας δεν αναμένεται να αυξήσει σημαντικά το μερίδιο της Δημοκρατίας της Μολδαβίας στις συνολικές εισαγωγές των σχετικών προϊόντων στην ΕΕ. 2014/0250 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΚ) αριθ. 55/2008 του Συμβουλίου για τη χορήγηση αυτόνομων εμπορικών προτιμήσεων στη Δημοκρατία της Μολδαβίας ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Με τον κανονισμό (ΕΚ) αριθ. 55/2008 του Συμβουλίου[1] θεσπίστηκε ειδικό καθεστώς αυτόνομων εμπορικών προτιμήσεων (ΑΕΠ) για τη Δημοκρατία της Μολδαβίας. Σύμφωνα με το καθεστώς αυτό όλα τα προϊόντα καταγωγής Μολδαβίας έχουν ελεύθερη πρόσβαση στην ενωσιακή αγορά, με εξαίρεση ορισμένα γεωργικά προϊόντα που παρατίθενται στο παράρτημα I του εν λόγω κανονισμού και για τα οποία προβλέπονται περιορισμένες παραχωρήσεις υπό τη μορφή απαλλαγής από τελωνειακούς δασμούς εντός του ορίου των δασμολογικών ποσοστώσεων ή μείωσης των τελωνειακών δασμών. (2) Στο πλαίσιο της Ευρωπαϊκής Πολιτικής Γειτονίας (ΕΠΓ), του σχεδίου δράσης ΕΠΓ ΕΕ-Μολδαβία και της Ανατολικής Εταιρικής Σχέσης, η Μολδαβία ενέκρινε φιλόδοξο θεματολόγιο για πολιτική σύνδεση και περαιτέρω οικονομική ενσωμάτωση με την Ένωση. Η Μολδαβία έχει επίσης ήδη επιτύχει μεγάλη πρόοδο στην προσέγγιση των κανονιστικών ρυθμίσεων για τη σύγκλιση με τη νομοθεσία και τα πρότυπα της Ένωσης. (3) Η συμφωνία σύνδεσης, συμπεριλαμβανομένης της δημιουργίας σφαιρικής και σε βάθος ζώνης ελευθέρων συναλλαγών (ΣΒΖΕΣ) μεταξύ της Ένωσης και της Δημοκρατίας της Μολδαβίας υπογράφηκε στις 27 Ιουνίου 2014 και εφαρμόζεται προσωρινά από την 1η Σεπτεμβρίου 2014. (4) Το ειδικό καθεστώς αυτόνομων εμπορικών προτιμήσεων θα συνεχίσει να εφαρμόζεται μέχρι τις 31 Δεκεμβρίου 2015. (5) Για να στηριχθούν οι προσπάθειες της Δημοκρατίας της Μολδαβίας σύμφωνα με τους στόχους που ορίζονται στην ευρωπαϊκή πολιτική γειτονίας (ΕΠΓ), στην ανατολική εταιρική σχέση και στη συμφωνία σύνδεσης, και να εξασφαλιστεί ελκυστική και αξιόπιστη αγορά για τις εξαγωγές της σε νωπά μήλα, νωπά δαμάσκηνα και νωπά επιτραπέζια σταφύλια, πρέπει να γίνουν περαιτέρω παραχωρήσεις για την εισαγωγή αυτών των προϊόντων από τη Δημοκρατία της Μολδαβίας στην Ένωση, με βάση τις ποσοστώσεις δασμολογικής ατέλειας. (6) Επίσης, είναι αναγκαίο να τροποποιηθούν ορισμένοι κωδικοί ΣΟ στο παράρτημα του παρόντος κανονισμού ώστε να ληφθούν υπόψη οι τροποποιήσεις που επήλθαν με το παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο[2] με τον εκτελεστικό κανονισμό (ΕΕ) αριθ. 1001/2013 της Επιτροπής[3]. (7) Προκειμένου να επιτραπεί στις επιχειρήσεις να ωφεληθούν από αυτές τις περαιτέρω παραχωρήσεις το ταχύτερο δυνατό, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. (8) Λαμβάνοντας υπόψη την εποχιακή κορύφωση της παραγωγής των εν λόγω προϊόντων, είναι σκόπιμο να εφαρμοστούν οι νέες παραχωρήσεις από την 1η Αυγούστου 2014. (9) Ο κανονισμός (ΕΚ) αριθ. 55/2008 θα πρέπει, συνεπώς, να τροποποιηθεί αναλόγως, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα Ι του κανονισμού (ΕΚ) αριθ. 55/2008, ο πίνακας 1, αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Αυγούστου 2014. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΔΗΜΟΣΙΟΝΟΜΙΚΟ ΔΕΛΤΙΟ || FinancSt/2014 JE/ks/2755352 6.9.2014.1 || ΗΜΕΡΟΜΗΝΙΑ: 28/7/2014 1. || ΓΡΑΜΜΗ ΠΡΟΫΠΟΛΟΓΙΣΜΟΥ: Κεφάλαιο 12 – Δασμοί και λοιπά τέλη || ΠΙΣΤΩΣΕΙΣ: Β 2014: 16 185,6 εκατ. ευρώ 2. || TITΛΟΣ: Κανονισμός του Ευρωπαϊκού Κοινοβουλίου και του Συμβουλίου σχετικά με την τροποποίηση του κανονισμού (ΕΚ) αριθ. 55/2008 του Συμβουλίου για τη χορήγηση αυτόνομων εμπορικών προτιμήσεων στη Δημοκρατία της Μολδαβίας. 3. || ΝΟΜΙΚΗ ΒΑΣΗ: Συνθήκη για τη λειτουργία της Ευρωπαϊκής Ένωσης και ιδίως το άρθρο 207 παράγραφος 2. 4. || ΣΤΟΧΟΙ: Για την περαιτέρω ελευθέρωση του καθεστώτος που διέπει τις εισαγωγές ορισμένων προϊόντων φρούτων και λαχανικών από τη Δημοκρατία της Μολδαβίας προς την ΕΕ. 5. || ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ || ΔΩΔΕΚΑΜΗΝΗ ΠΕΡΙΟΔΟΣ (εκατ. ευρώ) || ΤΡΕΧΟΝ ΟΙΚΟΝΟΜΙΚΟ ΕΤΟΣ 2014 (εκατ. ευρώ) || ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2015 (εκατ. ευρώ) 5,0 || ΔΑΠΑΝΕΣ - ΠΟΥ ΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) - ΕΘΝΙΚΕΣ ΑΡΧΕΣ - ΑΛΛΑ || - || - || - 5,1 || ΕΣΟΔΑ - ΙΔΙΟΙ ΠΟΡΟΙ ΤΗΣ ΕΕ (ΕΙΣΦΟΡΕΣ/ΔΑΣΜΟΙ) - ΣΕ ΕΘΝΙΚΟ ΕΠΙΠΕΔΟ || - || - || - || || 2016 || 2017 || 2018 || 2019 5.0.1 || ΠΡΟΒΛΕΨΕΙΣ ΔΑΠΑΝΩΝ || - || - || - || - 5.1.1 || ΠΡΟΒΛΕΨΕΙΣ ΕΣΟΔΩΝ || - || - || - || - 5,2 || ΤΡΟΠΟΣ ΥΠΟΛΟΓΙΣΜΟΥ: - ΠΑΡΑΤΗΡΗΣΕΙΣ: Τα περισσότερα προϊόντα που εισάγονται σήμερα από τη Δημοκρατία της Μολδαβίας προς την ΕΕ επωφελούνται ήδη από εμπορικές προτιμήσεις, λόγω των υφιστάμενων αυτόνομων εμπορικών μέτρων. Η παρούσα πρόταση θα έχει επίδραση σε εισπραχθέντες εισαγωγικούς δασμούς. Ωστόσο, λόγω των πολύ περιορισμένων ποσοτήτων που έχουν εισαχθεί, αυτή η επίπτωση αναμένεται να είναι περιορισμένη και δεν μπορεί να προσδιοριστεί ποσοτικά επακριβώς επί του παρόντος. Η προτεινόμενη τροποποίηση του κανονισμού συνεπάγεται αμελητέες επιπτώσεις για τον προϋπολογισμό της ΕΕ. Οι συνολικές εισαγωγές από τη Δημοκρατία της Μολδαβίας προς την ΕΕ το 2013 αποτελούσαν το 0,1 % του συνόλου των εισαγωγών στην ΕΕ. Λαμβάνοντας υπόψη ότι περίπου το 90 % όλων των εισαγωγών από τη Μολδαβία εισέρχονται στην ΕΕ χωρίς δασμούς, οι εισαγωγές νωπών μήλων και δαμάσκηνων και νωπών επιτραπέζιων σταφυλιών με τιμή εισόδου από τη Δημοκρατία της Μολδαβίας αντιπροσώπευαν λιγότερο από το 0,01 % του συνόλου των εισαγωγών της ΕΕ των εν λόγω προϊόντων παγκοσμίως. Η αντίστοιχη απώλεια δασμολογικών εσόδων αναμένεται, ως εκ τούτου, να έχει περιορισμένο αντίκτυπο για τους ιδίους πόρους της ΕΕ. Μολονότι οι ποσοστώσεις τελωνειακής ατέλειας που προτείνονται είναι σημαντικά υψηλότερες από τις τρέχουσες εισαγωγές από τη Δημοκρατία της Μολδαβίας των εν λόγω τριών προϊόντων, η συμπλήρωση των εν λόγω ποσοστώσεων από τη Δημοκρατία της Μολδαβίας δεν αναμένεται να αυξήσει σημαντικά το μερίδιο της Δημοκρατίας της Μολδαβίας στις συνολικές εισαγωγές των σχετικών προϊόντων στην ΕΕ. [1] Κανονισμός (ΕΚ) αριθ. 55/2008 του Συμβουλίου, της 21ης Ιανουαρίου 2008, για τη χορήγηση αυτόνομων εμπορικών προτιμήσεων στη Μολδαβία και την τροποποίηση του κανονισμού (ΕΚ) αριθ. 980/2005 και της απόφασης 2005/924/ΕΚ της Επιτροπής (ΕΕ L 20 της 24.1.2008, σ. 1). [2] ΕΕ L 256 της 7.9.1987, σ. 1. [3] ΕΕ L 290 της 31.10.2013, σ. 1. ΠΑΡΑΡΤΗΜΑ «1. Προϊόντα που υπόκεινται σε ετήσιες δασμολογικές ποσοστώσεις, απαλλαγμένες από δασμούς Αύξων αριθ. || Kωδικός ΣΟ || Περιγραφή || 2008 (1) || 2009 (1) || 2010 (1) || 2011 (1) || 2012 (1) || 2013 (1) || 2014 (1) || 2015 (1) 09.0504 || 0201 έως 0204 || Νωπά, διατηρημένα με απλή ψύξη και κατεψυγμένα κρέατα βοοειδών, χοιροειδών και προβατοειδών και αιγοειδών || 3 000 (2) || 3 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) 09.0505 || Ex 0207 || Κρέατα και βρώσιμα παραπροϊόντα σφαγίων πουλερικών της κλάσης 0105, νωπά, διατηρημένα με απλή ψύξη ή κατεψυγμένα, εκτός από τα συκώτια (φουά-γκρα) της διάκρισης 0207 34 || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.0506 || Ex 0210 || Κρέατα και παραπροϊόντα σφαγίων, βρώσιμα, χοίρων και βοοειδών, αλατισμένα ή σε άλμη, αποξηραμένα ή καπνιστά· αλεύρια και σκόνες, βρώσιμα, κρεάτων ή παραπροϊόντων σφαγίων κατοικίδιων χοίρων και βοοειδών || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.4210 || 0401 και 0406 || Γαλακτοκομικά προϊόντα || 1 000 (2) || 1 000 (2) || 1 500 (2) || 1 500 (2) || 1 500 (2) || 1 500 (2) || 1 500 (2) || 1 500 (2) 09.0507 || 0407 00 || Αυγά πτηνών με το τσόφλι τους || 90 (3) || 95 (3) || 100 (3) || 110 (3) || 120 (3) || 120 (3) || 120 (3) || 120 (3) 09.0508 || Ex 0408 || Αυγά πτηνών χωρίς το τσόφλι τους και κρόκοι αυγών, εκτός από αυτά που είναι ακατάλληλα για κατανάλωση από τον άνθρωπο || 200 (2) || 200 (2) || 300 (2) || 300 (2) || 300 (2) || 300 (2) || 300 (2) || 300 (2) 09.0515 || 0806 10 10 || Νωπά επιτραπέζια σταφύλια || - || - || - || - || - || - || 10 000 (2) (4) || 10 000 (2) 09.0516 || 0808 10 80 || Μήλα, νωπά (εκτός από τα μήλα για μηλίτη, που παρουσιάζονται χύμα, από 16 Σεπτεμβρίου έως 15 Δεκεμβρίου) || - || - || - || - || - || - || 40 000 (2) (4) || 40 000 (2) 09.0517 || 0809 40 05 || Δαμάσκηνα, νωπά || - || - || - || - || - || - || 10 000 (2) (4) || 10 000 (2) 09.0509 || 1001 91 20 1001 91 90 1001 99 || Άλλη όλυρα (σπέλτα) (εκτός από αυτήν που προορίζεται για σπορά), σιτάρι μαλακό και σμιγάδι || 25 000 (2) || 30 000 (2) || 35 000 (2) || 40 000 (2) || 50 000 (2) || 55 000 (2) || 60 000 (2) || 65 000 (2) 09.0510 || 1003 90 00 || Κριθάρι || 20 000 (2) || 25 000 (2) || 30 000 (2) || 35 000 (2) || 45 000 (2) || 50 000 (2) || 55 000 (2) || 60 000 (2) 09.0511 || 1005 90 || Αραβόσιτος || 15 000 (2) || 20 000 (2) || 25 000 (2) || 30 000 (2) || 40 000 (2) || 45 000 (2) || 50 000 (2) || 55 000 (2) 09.0512 || 1601 00 91 και 1601 00 99 || Λουκάνικα, σαλάμια και παρόμοια προϊόντα, από κρέας, παραπροϊόντα σφαγίων ή αίμα· Παρασκευάσματα διατροφής με βάση τα προϊόντα αυτά || 500 (2) || 500 (2) || 600 (2) || 600 (2) || 600 (2) || 600 (2) || 600 (2) || 600 (2) Ex 1602 || Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος: - γάλων του είδους Gallus domesticus, άψητων - κατοικίδιων χοιροειδών - βοοειδών, άψητων || || || || || || 09.0513 || 1701 99 10 || Λευκή ζάχαρη || 15 000 (2) || 18 000 (2) || 26 000 (2) || 34 000 (2) || 34 000 (2) || 34 000 (2) || 34 000 (2) || 34 000 (2) 1) Από την 1η Ιανουαρίου έως τις 31 Δεκεμβρίου, εκτός από το 2008, για το οποίο οι ποσοστώσεις ισχύουν από την πρώτη ημέρα της εφαρμογής του κανονισμού έως τις 31 Δεκεμβρίου. 2) Τόνοι (καθαρό βάρος). 3) Εκατ. μονάδες. 4) Για το 2014, η δασμολογική ποσόστωση ισχύει από την 1η Αυγούστου έως τις 31 Δεκεμβρίου.»